นายกฯให้คลังดึงธ.พาณิชย์ช่วยน้ำท่วมเพิ่ม
นายกฯสั่งคลัง ดึงธนาคารพาณิชย์ ช่วยออกมาตรการช่วยผู้ประสบภัยเพิ่ม
9 พ.ย. 2553

นายกฯสั่งคลัง ดึงธนาคารพาณิชย์ ช่วยออกมาตรการช่วยผู้ประสบภัยเพิ่ม 
นายวัชระ กรรณิการ์ รองโฆากประจำสำนักนายกรัฐมนตรี เปิดเผยว่า นายอภิสิทธิ์ เวชชาชีวะ นายกรัฐมนตรี กล่าวในทีประชุมคณะรัฐมนตรี ( ครม. ) ว่า ให้กระทรวงการคลังไปดูธนาคารเฉพาะกิจในสังกัด  และหารือกับธนาคารพาณิชย์ เพื่อหาแนวทางในการให้ความช่วยเหลือประชาน เกษตรกร และผู้ประกอบการที่ได้รับผลกระทบจากภัยน้ำท่วมเพิ่มเติม เนื่องจากเห็นว่ามาตรการความช่วยเหลือของภาครัฐและมาตรการสินเชิ่อของธนาคารเฉพาะกิจ ยังไม่เพียงพอกับความต้องการของผู้ที่ได้รับผลกระทบ 
นอกจากนี้ที่ประชุม ครม. ยังอนุมัติมาตรการทบทวนรายการงบประมาณรายจ่ายประจำปีงบ 2552 - 2553 ที่กันไว้เหลื่อมปีเพื่อช่วยผู้ประสบอุทกภัย แยกเป็นงบที่ยังไม่มีการทำสัญญาของปีงบ 2552 จำนวน 2.9 หมื่นล้านบาท และงบที่ยังไม่ทำสัญญาในปีงบ 2553 อีก 2.96 หมื่นล้านบาท รวมเป็นเงินกว่า 5.86 หมื่นล้านบาท  และเมือหักกับงบที่ต้องนำไปจ่ายเป็นเงินรางวัลหรือโบนัสขอส่วนราชการอีก 5,500 ล้านบาท ส่งผลให้เหลือเงินที่กันไว้เบิกเหลื่อมปีโดยไม่มีข้อผูกผันจำนวน 5.31 หมื่นล้านบาท 
พร้อมกันนี้ สำนักงบประมาณได้เสนอมาตรการให้ส่วนราชการทบทวนรายการงบเหลื่อมปี มาใช้ช่วยเหลือผู้ประสบอุทกภัย เน้นเรื่องฟื้นฟูโครงสร้างพื้นฐานและสิ่งก่อสร้างต่างๆ โดยให้ปรับเปลี่ยนจากรายการที่ล่าช้าไม่เป็นไปตามแผนงานที่กำหนด และรายการที่ไม่จำเป็นเร่งด่วน จึงให้ชะลอหรือไว้ก่อนได้  โดยให้ส่วนราชการและรัฐวิสาหกิจโอนเปลี่ยนแปลงรายการงบประมาณดังกล่าวภายใน 15 วันหลัง ครม. มีมติ